CELEX: 32017D2282
Language: bg
Date: 2017-12-11 00:00:00
Title: Решение (ОВППС) 2017/2282 на Съвета от 11 декември 2017 година за изменение на Решение 2010/788/ОВППС относно ограничителни мерки по отношение на Демократична република Конго

12.12.2017   
            
            
               BG
            
            
               Официален вестник на Европейския съюз
            
            
               L 328/19
            
         РЕШЕНИЕ (ОВППС) 2017/2282 НА СЪВЕТА
   от 11 декември 2017 година
   за изменение на Решение 2010/788/ОВППС относно ограничителни мерки по отношение на Демократична република Конго
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейския съюз, и по-специално член 29 от него,
   като взе предвид предложението на върховния представител на Съюза по въпросите на външните работи и политиката на сигурност,
   като има предвид, че:
   
               (1)
            
            
               На 20 декември 2010 г. Съветът прие Решение 2010/788/ОВППС (1) относно ограничителни мерки по отношение на Демократична република Конго (ДРК).
            
         
               (2)
            
            
               На 12 декември 2016 г. Съветът прие Решение (ОВППС) 2016/2231 (2) в отговор на възпрепятстването на избирателния процес и свързаните с това нарушения на човешките права в ДРК. С Решение (ОВППС) 2016/2231 беше изменено Решение 2010/788/ОВППС и бяха въведени автономни ограничителни мерки по силата на член 3, параграф 2 от него.
            
         
               (3)
            
            
               Въз основа на преглед на мерките, посочени в член 3, параграф 2 от Решение 2010/788/ОВППС, срокът на действие на ограничителните мерки следва да бъде удължен до 12 декември 2018 г.
            
         
               (4)
            
            
               Решение 2010/788/ОВППС на Съвета следва да бъде съответно изменено,
            
         ПРИЕ НАСТОЯЩОТО РЕШЕНИЕ:
   Член 1
   В член 9 от Решение 2010/788/ОВППС параграф 2 се заменя със следното:
   
      „2.   Мерките, посочени в член 3, параграф 2, се прилагат до 12 декември 2018 г. Действието на тези мерки се удължава или изменя по целесъобразност, ако Съветът прецени, че целите им не са постигнати.“
   
   Член 2
   Настоящото решение влиза в сила в деня след публикуването му в Официален вестник на Европейския съюз.
   
   
      Съставено в Брюксел на 11 декември 2017 година.
      
         
            За Съвета
         
         
            Председател
         
         F. MOGHERINI
      
   
   
      (1)  Решение 2010/788/ОВППС на Съвета от 20 декември 2010 г. относно ограничителни мерки по отношение на Демократична република Конго и за отмяна на Обща позиция 2008/369/ОВППС (ОВ L 336, 21.12.2010 г., стр. 30).
   
      (2)  Решение (ОВППС) 2016/2231 на Съвета от 12 декември 2016 г. за изменение на Решение 2010/788/ОВППС относно ограничителни мерки по отношение на Демократична република Конго (ОВ L 336, 12.12.2016 г., стр. 7).